**Likumprojekta**

**"Grozījumi likumā "Par zemes komisijām""**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta "Grozījumi likumā "Par zemes komisijām"" (turpmāk – projekts) mērķis ir noteikt Latvijas Republikas Centrālās zemes komisijas (turpmāk — Centrālā zemes komisija) darbības termiņu līdz 2021. gada 30. jūnijam, samazināt Centrālās zemes komisijas locekļu skaitu no 20 līdz 9 Centrālās zemes komisijas locekļiem un noteikt Centrālās zemes komisijas arhīva dokumentu nodošanu institūcijai, kurai tiks nodoti Centrālajai zemes komisijai normatīvajos aktos noteiktie aktuālie uzdevumi.Projekts stāsies spēkā vienlaikus ar citiem budžeta paketes likumprojektiem. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts, pamatojoties uz:1. Ministru kabineta 2019. gada 20. augusta sēdē (prot. Nr. 35, 26. §, 36. punkts) doto uzdevumu Tieslietu ministrijai 2020. gada valsts budžeta likumprojektu paketē sagatavot grozījumus likumā "Par zemes komisijām", kas paredz Centrālās zemes komisijas likvidēšanu un tās funkciju un uzdevumu nodošanu Valsts zemes dienestam ar 2021. gada 1. jūliju, kā arī paredzot Centrālās zemes komisijai pienākumu komisijai piešķirto valsts budžeta līdzekļu ietvaros 2020. gada laikā sagatavot Centrālās zemes komisijas arhīva materiālu, kas saistīti ar zemes reformu, nodošanu Valsts zemes dienestam.2. Ministru kabineta 2019. gada 20. marta rīkojuma Nr. 116 "Par likumprojekta "Par vidēja termiņa budžeta ietvaru 2020., 2021. un 2022. gadam" un likumprojekta "Par valsts budžetu 2020. gadam" sagatavošanas grafiku" pielikuma 12. punktā doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma "Par zemes komisijām" 1. pants noteic, ka zemes reformas darbu koordinēšanai un tiesiskai nodrošināšanai Saeima izveido Centrālo zemes komisiju. Saskaņā ar minētā likuma 4. panta 4.1. punktu Centrālās zemes komisijas sastāvā ietilpst 20 iestāžu un organizāciju pārstāvji, kurus pēc attiecīgo iestāžu un organizāciju ieteikuma un ar komisijas locekļu piekrišanu apstiprina Saeima: astoņi Saeimas deputāti, viens Valsts zemes dienesta pārstāvis, viens Zemkopības ministrijas, viens Valsts meža dienesta, viens Vides aizsardzības un reģionālās attīstības ministrijas, viens Latvijas Lauksaimniecības universitātes, viens Latvijas Universitātes, viens Ģenerālprokuratūras, viens Finanšu ministrijas, viens Latvijas Pašvaldību savienības, viens Ekonomikas ministrijas, viens Rīgas pilsētas zemes komisijas un viens Centrālās zemes komisijas darba grupas pārstāvis.No likuma "Par zemes reformas pabeigšanu lauku apvidos" 4. panta ceturtās daļas un likuma "Par zemes reformas pabeigšanu pilsētās" 6. panta izriet, ka zemes reformas uzdevumi (zemes pieprasījumu izskatīšana un attiecīgo lēmumu pieņemšana) pašvaldībās bija pabeidzami līdz 2014. gada 30. novembrim.Līdz 2019. gada 15. augustam zemes reforma pabeigta 99 % lauku apvidus teritorijās (109 no 110 lauku apvidus teritorijām) un 96 % pilsētu teritorijās (73 no 76 pilsētu teritorijām).No zemes reformu nepabeigušās vienas lauku apvidus teritorijas (Krāslavas novads) un trīs zemes reformu nepabeigušajām pilsētu teritorijām (Cēsis, Tukums, Rīga), visas pašvaldības, izņemot Rīgas pilsētas pašvaldību, apliecinājušas gatavību pabeigt zemes reformu attiecīgajā teritorijā līdz 2019. gada beigām.Ievērojot to, ka zemes reformas pabeigšana Latvijā ir ieilgusi, Saeimas Tautsaimniecības, agrārās, vides un reģionālās politikas komisija divās savās sēdēs (2019. gada 28. maijā un 2019. gada 19. jūnijā) skatīja jautājumu par Centrālās zemes komisijas pastāvēšanas nepieciešamību, atbalstot viedokli par Centrālās zemes komisijas locekļu skaita ievērojamu samazināšanu, Centrālas zemes komisijas darbības termiņa un attiecīgās institūcijas noteikšanu, kas pārņems Centrālās zemes komisijas kompetences jautājumus.1. Centrālās zemes komisijas kompetence noteikta septiņos normatīvajos aktos: likumā "Par zemes komisijām", likumā "Par zemes reformu Latvijas Republikas pilsētās", likumā "Par zemes reformas pabeigšanu pilsētās", likumā "Par zemes privatizāciju lauku apvidos", likumā "Par zemes reformas pabeigšanu lauku apvidos", likumā "Par valsts un pašvaldību zemes īpašuma tiesībām un to nostiprināšanu zemesgrāmatās" un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā, kopā Centrālajai zemes komisijai paredzot divpadsmit uzdevumus.No iepriekš minētajos normatīvajos aktos noteiktajiem Centrālās zemes komisijas kompetences jautājumiem aktuāli ir pieci, kas noteikti likuma "Par zemes komisijām" 4. panta 4.2.1. un 4.3. punktā, likuma "Par zemes reformas pabeigšanu pilsētās" 5. panta otrajā daļā un likuma "Par zemes reformas pabeigšanu lauku apvidos" 16. panta otrās daļas 2. punktā. Attiecīgi tie paredz Centrālajai zemes komisijai tiesības: 1) koordinēt pilsētu domju zemes komisiju darbu un kontrolēt pieņemto lēmumu atbilstību spēkā esošajiem normatīvajiem aktiem; 2) ierosināt, lai pilsētas dome izskata jautājumu par pilsētas zemes komisijas priekšsēdētāja atbilstību amatam, ja pilsētas zemes komisija nepilda savus pienākumus vai pieņem lēmumus, kas ir pretrunā ar zemes reformas un citiem zemes normatīvajiem aktiem; 3) iesniegt Ministru kabinetam ierosinājumu par attiecīgās padomes (domes) atlaišanu, ja pilsētas dome atkārtoti pieļauj iepriekš minētos pārkāpumus vai nepilda tiesas spriedumus; 4) saskaņot attiecīgajai pašvaldības domei jautājumu par pilsētas zemes komisijas darbības izbeigšanu un 5) atjaunot personām, kurām nav atjaunotas īpašuma tiesības uz nekustamo īpašumu vai par to nav piešķirti īpašuma kompensācijas sertifikāti (tai skaitā personām, kuras līdz 1940. gada 21. jūlijam uzsāka izpirkt (aizpirka) Latvijā atstātos vācu izceļotāju nekustamos īpašumus no Vispārējās Lauksaimniecības bankas vai Valsts zemes bankas, kā arī šo personu mantiniekiem), īpašuma tiesības uz pastāvīgā lietošanā piešķirto zemi, izņemot likuma "Par zemes reformas pabeigšanu lauku apvidos" [2. panta](https://likumi.lv/ta/id/45729#p2) sestajā daļā minētos gadījumus, vai uz zemes reformas pabeigšanai paredzēto zemi, vai uz zemi, kas nav ierakstīta zemesgrāmatā un ko tās nomā no vietējās pašvaldības atbilstoši [Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma](https://likumi.lv/ta/id/111962-valsts-un-pasvaldibu-ipasuma-privatizacijas-un-privatizacijas-sertifikatu-izmantosanas-pabeigsanas-likums) [25. panta](https://likumi.lv/ta/id/111962-valsts-un-pasvaldibu-ipasuma-privatizacijas-un-privatizacijas-sertifikatu-izmantosanas-pabeigsanas-likums#p25) otrajai daļai, gadījumos, kad tie līdz 2007. gada 28. decembrim iesnieguši pieprasījumu par zemes īpašuma tiesību atjaunošanu un līdz 2008. gada 1. septembrim dokumentus, kas apliecina zemes īpašuma un mantošanas tiesības.Atbilstoši likuma "Par zemes komisijām" 1. pantā un likuma "Par pašvaldībām" 61. pantā noteiktajam pilsētas zemes komisiju izveido dome un tā, tāpat kā jebkura cita domes izveidota komisija, darbojas saskaņā ar domes apstiprinātu nolikumu. Likuma "Par pašvaldībām" 5. panta otrā daļa noteic, ka pašvaldība atbild par tās izveidoto institūciju darbību, ja likumos nav noteikts citādi. Savukārt šā panta ceturtā daļa paredz, ka pašvaldību darbību šā likuma ietvaros pārrauga Vides aizsardzības un reģionālās attīstības ministrija.No iepriekš minētā kā arī likuma "Par zemes komisijām" 4. panta 4.3. punkta izriet, ka pilsētas zemes komisijas darbības likumības pārbaude ir attiecīgās domes kompetences jautājums, bet Vides aizsardzības un reģionālās attīstības ministrijai būs tiesības pārraudzīt pašvaldības darbību. Savukārt likuma "Par zemes komisijām" 4. panta 4.2.1. un 4.3. punktā noteiktajiem Centrālās zemes kompetences jautājumiem attiecībā uz pilsētas zemes komisijas darbības pārraudzīšanu un likuma "Par zemes reformas pabeigšanu pilsētās" 5. panta otrajā daļā noteiktā saskaņojuma sniegšana attiecīgajai pašvaldībai lēmuma par zemes komisijas darbības izbeigšanu pieņemšanai ir formāls raksturs.Ievērojot minēto un lai novērstu attiecīgo institūciju kompetenču sadalījuma dublēšanos, likuma "Par zemes komisijām" 4. panta 4.2.1. un 4.3. punktā un likuma "Par zemes reformas pabeigšanu pilsētās" 5. panta otrajā daļā noteiktie Centrālās zemes kompetences jautājumi attiecībā uz pilsētas zemes komisijas darbības pārraudzīšanu nav nododami citai institūcijai arī tajā gadījumā, ja Centrālā zemes komisija tiek likvidēta pirms zemes reformas pabeigšanas visās administratīvajās teritorijās.Likuma "Par zemes reformas pabeigšanu lauku apvidos" 16. panta otrās daļas 2. punkts noteic, ka Centrālā zemes komisija, pamatojoties uz ieinteresēto personu pieprasījumu un dokumentiem, kas apliecina zemes īpašuma un mantošanas tiesības (tai skaitā personām, kuras līdz 1940. gada 21. jūlijam uzsāka izpirkt (aizpirka) Latvijā atstātos vācu izceļotāju nekustamos īpašumus no Vispārējās Lauksaimniecības bankas vai Valsts zemes bankas, kā arī šo personu mantiniekiem par īpašuma tiesības apliecinošu dokumentu var uzskatīt Latvijas Valsts vēstures arhīva izziņu, kurā norādīti nekustamā īpašuma izpircēji (aizpircēji), dati par nekustamo īpašumu un bankā iemaksātā naudas summa) atjauno zemes īpašuma tiesības uz pastāvīgā lietošanā piešķirto zemi, izņemot šā likuma [2. panta](https://likumi.lv/ta/id/45729#p2) sestajā daļā minētos gadījumus, vai uz zemes reformas pabeigšanai paredzēto zemi, vai uz zemi, kas nav ierakstīta zemesgrāmatā un ko tās nomā no vietējās pašvaldības atbilstoši [Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma](https://likumi.lv/ta/id/111962-valsts-un-pasvaldibu-ipasuma-privatizacijas-un-privatizacijas-sertifikatu-izmantosanas-pabeigsanas-likums) [25. panta](https://likumi.lv/ta/id/111962-valsts-un-pasvaldibu-ipasuma-privatizacijas-un-privatizacijas-sertifikatu-izmantosanas-pabeigsanas-likums#p25) otrajai daļai.No likuma "Par zemes komisijām" 2. panta 2.2.5. punkta un 2.1 panta 2.12.2. punkta izriet, ka lēmumu par īpašuma tiesību atjaunošanu attiecīgā institūcija pieņem pēc zemes robežu ierādīšanas (iemērīšanas) un zemes robežu ierādīšanas akta sastādīšanas un zemes robežu plāna izgatavošanas.Likuma "Par zemes reformu Latvijas Republikas lauku apvidos" 22. panta pirmajā daļā un likuma "Par zemes reformu Latvijas Republikas pilsētās" 18. panta pirmajā daļā noteiktajām personām zemes kadastrālo uzmērīšanu, kad tā saistīta ar zemes īpašuma tiesību atjaunošanu vai zemes īpašuma kompensēšanu ar līdzvērtīgu zemi, veic par valsts budžeta līdzekļiem.Valsts zemes dienesta uzturētajā par valsts budžeta līdzekļiem uzmērāmo zemes vienību sarakstā (turpmāk – Saraksts) 2019. gada 15. augustā iekļautas ir 4600 zemes vienības.Atbilstoši pēdējo četru gadu laikā veiktajiem iepirkuma procedūras rezultātiem vienas zemes vienības par valsts budžeta līdzekļiem veicamās zemes kadastrālas uzmērīšanas izmaksas vidēji sastāda nedaudz vairāk kā 900 *euro*. Ievērojot to, ka valsts budžeta līdzekļi zemes kadastrālajai uzmērīšanai netiek piešķirti, Valsts zemes dienests katru gadu no kopējās valsts budžeta dotācijas zemes kadastrālajai uzmērīšanai novirza aptuveni 70 000 *euro*, organizējot gadā ap 70 zemes vienību uzmērīšanu. Katru gadu apmēram 60 Sarakstā iekļautās zemes vienības tiek uzmērītas par zemes lietotāju pašu līdzekļiem. Minētais nozīmē, ka ar Valsts zemes dienesta novirzītajiem un zemes lietotāju pašu finanšu līdzekļiem zemes kadastrālā uzmērīšana par valsts budžeta līdzekļiem varētu noslēgties pēc 35 gadiem.Tā kā Centrālajai zemes komisijai noteiktā lēmumu pieņemšanas par īpašuma tiesību atjaunošanu kompetence būs aktuāla vēl ilgstošā laika periodā arī pēc zemes reformas pabeigšanas visā valsts teritorijā, tad tā būtu nododama kādas citas institūcijas kompetencē.Likuma "Par zemes komisijām" 2. panta 2.2.5. punkts noteic, ka pagasta zemes komisija dod atzinumu par zemes īpašuma tiesībām, pieņem lēmumu par zemes īpašuma kompensāciju un lietošanas tiesībām, bet pēc zemes robežu ierādīšanas (iemērīšanas) un zemes robežu ierādīšanas akta sastādīšanas un zemes robežu plāna izgatavošanas pieņem lēmumus par zemes īpašuma tiesību atjaunošanu, zemes piešķiršanu īpašumā par samaksu un samaksas apmēra noteikšanu.Atbilstoši Saeimas 1997. gada 30. oktobrī pieņemtā likuma "Par zemes reformas pabeigšanu lauku apvidos" 13. pantānoteiktajam pagastu zemes komisijām savs darbs bija jābeidz divu mēnešu laikā pēc attiecīgo lēmumu (atzinumu) pieņemšanas pabeigšanas par tiem zemes īpašuma tiesību atjaunošanas un zemes piešķiršanas lietošanā pieprasījumiem, kuri pagasta zemes komisijā bija iesniegti līdz 1997. gada 9. septembrim, un zemes īpašumu un zemes lietojumu pārskata sagatavošanas pabeigšanas. Minētais nozīmēja, ka pagastu zemes komisijas varēja darboties ne ilgāk kā līdz 1998. gada 1. martam.Likuma "Par zemes reformas pabeigšanu lauku apvidos" 14. pants noteic, ka pēc pagasta zemes komisijas darbības izbeigšanās likuma "Par zemes komisijām" [2. pantā](https://likumi.lv/ta/id/45729#p2) un likumā "[Par zemes privatizāciju lauku apvidos](https://likumi.lv/ta/id/74241-par-zemes-privatizaciju-lauku-apvidos)" noteiktās funkcijas pārņem Valsts zemes dienesta attiecīgā rajona nodaļa, izņemot tiesības piešķirt zemi pastāvīgā lietošanā.Minētais nozīmē, ka lēmuma pieņemšana par zemes īpašuma tiesību atjaunošanu, zemes piešķiršanu īpašumā par samaksu un samaksas apmēra noteikšana lauku apvidos ir Valsts zemes dienesta kompetencē jau no 1998. gada.No minētā izriet, ka pēc Centrālās zemes komisijas likvidēšanas tai likuma "Par zemes reformas pabeigšanu lauku apvidos" 16. panta otrās daļas 2. punktā noteiktais uzdevums būtu nododams Valsts zemes dienesta kompetencē. Ievērojot to, ka minētais Centrālās zemes komisijas kompetences jautājums nav uzskaitīts likumā "Par zemes komisijām", savukārt likuma "Par zemes reformas pabeigšanu lauku apvidos" 14. pants paredz normu, kas deleģē pagasta zemes komisiju kompetencē esošo jautājumu izskatīšanu nodot Valsts zemes dienestam, tad tiesiskās skaidrības nodrošināšanai vienotā paketē ar šo projektu ir sagatavots likumprojekts "Grozījumi likumā "Par zemes reformas pabeigšanu lauku apvidos"" (turpmāk – likumprojekts). Minētā uzdevuma izpildi Valsts zemes dienests nodrošinās bez maksas.2. Ievērojot augstāk minēto sašaurināto Centrālās zemes komisijas aktuālo jautājumu loku, projektā piedāvāts samazināt Centrālās zemes komisijas locekļu skaitu no 20 līdz 9 Centrālās zemes komisijas locekļiem, paredzot, ka Centrālās zemes komisijas sastāvā ir divi Saeimas deputāti, pa vienam pārstāvim no Valsts zemes dienesta, Zemkopības ministrijas, Vides aizsardzības un reģionālās attīstības ministrijas, Ģenerālprokuratūras, Latvijas Pašvaldību savienības un Rīgas pilsētas zemes komisijas, kā arī Centrālās zemes komisijas darba grupas pārstāvis.Likuma "Par zemes komisijām" 5. panta 5.4. punkts noteic, ka zemes komisija ir pilntiesīga, ja tajā piedalās vairāk nekā puse no zemes komisijas locekļiem, ieskaitot komisijas priekšsēdētāju vai viņa vietnieku. Lēmums tiek pieņemts ar klātesošo komisijas locekļu balsu vairākumu. Balsīm sadaloties līdzīgi, izšķirošā ir zemes komisijas priekšsēdētāja vai viņa vietnieka balss. Centrālā zemes komisija ir tiesīga izlemt zemes strīdus, ja tās sēdē piedalās ne mazāk kā septiņi komisijas locekļi, ieskaitot komisijas priekšsēdētāju vai viņa vietnieku. No minētās tiesību normas izriet, ka Centrālā zemes komisija, kuru projektā paredzēts noteikt 9 locekļu sastāvā, būs lemttiesīga, ja tajā piedalīsies vismaz 5 komisijas locekļi, ieskaitot komisijas priekšsēdētāju vai viņa vietnieku. Savukārt, tā kā jautājuma izlemšana par zemes strīdiem starp personām par zemi, kas nav ierakstīta zemesgrāmatā saskaņā ar likuma "Par zemes reformas pabeigšanu lauku apvidos" 15. pantā noteikto piekrīt Valsts zemes dienestam, savukārt starp personām par zemi, kura ir ierakstīta zemesgrāmatā, – tiesām, tad likuma "Par zemes komisijām" 5. panta 5.4. punkta otrā teikuma norma par to, ka Centrālā zemes komisija ir tiesīga izlemt zemes strīdus, ja tās sēdē piedalās ne mazāk kā septiņi komisijas locekļi, ieskaitot komisijas priekšsēdētāju vai viņa vietnieku, nav vairs aktuāla. Tāpat aktuāls vairs nav Centrālajai zemes komisijai likuma "Par zemes reformas pabeigšanu pilsētās" 18. pantā noteiktais par to, ka pilsētu administratīvajās robežās, ja ēkas (būves) un zeme ir patstāvīgi īpašuma objekti, strīdus, kas saistīti ar zemes nomas maksas noteikšanu, izskata Centrālā zemes komisija, kuras lēmumu mēneša laikā pēc tā paziņošanas var pārsūdzēt tiesā, jo saskaņā ar likuma "Par zemes reformu Latvijas Republikas pilsētās" 13. panta trešajā daļā noteikto strīdus starp zemes īpašnieku (lietotāju) un ēku, būvju un komunikāciju īpašnieku (lietotāju) izskata tiesa.3. Lai Valsts zemes dienests nodrošinātu likuma "Par zemes reformas pabeigšanu lauku apvidos" 16. panta otrās daļas 2. punktā dotā uzdevuma izpildi, tam nepieciešama Centrālajā zemes komisijā uzkrātā arhīva dokumentācija. Saskaņā ar Centrālās zemes komisijas 2019. gada jūnijā Tieslietu ministrijai vēstulē Nr. 23 D/d-19 "Par Centrālās zemes komisijas darbību ziņojumam Saeimas Tautsaimniecības, agrārās, vides un reģionālās politikas komisijai" sniegto informāciju Centrālās zemes komisijas telpās atrodas aptuveni 2600 pilsētu un 20 000 lauku zemes lietas, kā arī aptuveni 19 500 citas lietas (sēžu protokoli, finanšu dokumenti, reģistri u.c.), kuras būtu sakārtojamas un nododamas arhīvā.Tā kā projekts paredz ievērojami samazināt Centrālās zemes komisijas locekļu skaitu, tad to atalgojumam un uzturēšanai plānotie finanšu līdzekļi būtu novirzāmi arhīva lietu sakārtošanai.Ņemot vērā laiku, kas nepieciešams, lai arhīva dokumentus sagatavotu atbilstoši prasībām normatīvo aktu dokumentu pārvaldības un arhīvu jomā, projektā paredzēts noteikt, ka Centrālā zemes komisija savu darbību izbeidz 2021. gada 30. jūnijā, bet savu arhīva dokumentāciju, kas saistīta ar zemes reformu, Centrālā zemes komisija Valsts zemes dienestam nodod mēnesi pirms tās darbības izbeigšanās, tas ir, līdz 2021. gada 1. jūnijam. Centrālajai zemes komisijai arhīva dokumentu sagatavošanai atbilstoši normatīvo aktu dokumentu pārvaldības un arhīvu jomā noteiktajām prasībām un nodošanai Valsts zemes dienestam tiek dots aptuveni pusotra gada laiks.Pēc Centrālās zemes komisijas likvidēšanas Centrālās zemes komisijas funkciju izpildei paredzētos finanšu līdzekļus 2021. gadā paredzēts novirzīt Valsts zemes dienestam Centrālās zemes komisijas arhīva pārņemšanai un lēmumu par īpašuma tiesību atjaunošanu pieņemšanai bet, sākot ar 2022. gadu, papildus arī arhīva uzturēšanai un zemes kadastrālajai uzmērīšanai par valsts budžeta līdzekļiem. Lai gan par valsts budžeta līdzekļiem nepieciešamās zemes uzmērīšanai kopā nepieciešamā summa vairākkārtīgi pārsniedz Centrālās zemes komisijas uzturēšanai nepieciešamos finanšu līdzekļus, to pārdale atbilstoši esošajiem finanšu aprēķiniem varētu palielināt gada laikā par valsts budžeta līdzekļiem uzmērāmo zemes vienību skaitu apmēram pusotru reizi. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija (Valsts zemes dienests). |
| 4. | Cita informācija | Projekta virzība ir steidzama, jo to ir nepieciešams izstrādāt un iesniegt Ministru kabinetā saskaņā ar likumprojekta "Par vidēja termiņa budžeta ietvaru 2020., 2021. un 2022. gadam" un likumprojekta "Par valsts budžetu 2020. gadam" sagatavošanas grafiku.Projekts virzāms vienotā paketē ar likumprojektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts ietekmē apmēram 500 privātpersonas, kurām zemes reformas laikā zeme nodota īpašuma tiesību atjaunošanai lauku apvidos, kuras nav veikušas tās kadastrālo uzmērīšanu un nostiprinājušas īpašuma tiesības zemesgrāmatā, kā arī personas lauku apvidos un pilsētās, kurām zemes kadastrālā uzmērīšana veicama par valsts budžeta līdzekļiem atbilstoši likuma "Par zemes reformu Latvijas Republikas lauku apvidos" 22. panta pirmajai daļai un likuma "Par zemes reformu Latvijas Republikas pilsētās" 18. panta pirmajai daļai. |
| 2. | Tiesiskā regulējuma ietekme uz tautsaimniecību un administratīvo slogu | Ievērojot to, ka visos gadījumos, kad zeme nodota īpašuma tiesību atjaunošanai, jāveic tās kadastrālā uzmērīšana, pēc kuras attiecīgajā institūcijā jāpieprasa un jāsaņem lēmums par īpašuma tiesību atjaunošanu, savukārt likumprojekta regulējums paredz minētā lēmuma pieņēmējinstitūcijas maiņu, tad administratīvo slogu īpašuma atjaunošanas procedūrai bijušajiem zemes īpašniekiem vai viņu mantiniekiem projekta regulējums neietekmēs.Izbeidzot Centrālās zemes komisijas darbu un novirzot daļu no tās uzturēšanai paredzētos valsts budžeta līdzekļus likuma "Par zemes reformu Latvijas Republikas lauku apvidos" 22. panta pirmajā daļā un likuma "Par zemes reformu Latvijas Republikas pilsētās" 18. panta pirmajā daļā noteiktajiem zemes kadastrālās uzmērīšanas darbiem, tiks veicināts īpašuma tiesību sakārtošanas jautājums. Minētais nozīmē plašākas rīcības iespējas privātpersonām ar tām zemes reformas laikā nodoto zemi, piemēram, veikt ar to darījumus, ieķīlāt utt., un tas, savukārt, lai arī nelielā apmērā, tomēr pozitīvi ietekmēs tautsaimniecību. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi  | 106 508 | 0 | 107 104 | 0 | 107 104 | 0 | 0 |
| 1.1. valsts pamatbudžets  | 106 508 | 0 | 107 104 | 0 | 107 104 | 0 | 0 |
| Centrālā zemes komisija | 106 508 | 0 | 107 104 | 0 | 107 104 | -25 453 | -107 104 |
| Tieslietu ministrija  | 0 | 0 | 0 | 0 | 0 | 25 453 | 107 104 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 106 508 | 0 | 107 104 | 0 | 107 104 | 0 | 0 |
| 2.1. valsts pamatbudžets, tai skaitā | 106 508 | 0 | 107 104 | 0 | 107 104 | 0 | 0 |
| Centrālā zemes komisija | 106 508 | 0 | 107 104 | 0 | 107 104 | -25 453 | -107 104 |
| Tieslietu ministrija  | 0 | 0 | 0 | 0 | 0 | 25 453 | 107 104 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme  | 0 | 0 | 0 | 0 | 0 | 0 | 0 |
| 3.1. valsts pamatbudžets  | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets |  |  |  | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Saskaņā ar Ministru kabineta 2019. gada 20. augusta sēdes protokola Nr. 35 23. § 1. punktu Centrālās zemes komisijas budžeta programmā 01.00.00 "Zemes reformas īstenošana Latvijas Republikā" 2020. gadam un turpmākajiem gadiem paredzēts finansējums 107 104 *euro* apmērā, lai nodrošinātu zemes reformas īstenošanu un koordinēšanu Latvijas Republikā.Ministru kabineta 2019. gada 20. augusta sēdē (prot. Nr. 35, 26. §, 36. punkts) ir nolemts likvidēt Centrālo zemes komisiju un tās funkcijas un uzdevumus nodot Valsts zemes dienestam ar 2021. gada 1. jūliju, kā arī paredzēt Centrālajai zemes komisijai pienākumu komisijai piešķirto valsts budžeta līdzekļu ietvaros 2020. gada laikā sagatavot Centrālās zemes komisijas arhīva materiālu, kas saistīti ar zemes reformu, nodošanu Valsts zemes dienestam.Projektā ietverto normu izpilde papildu ietekmi uz kopējo valsts budžetu neradīs, bet tiks veikta finansējuma pārdale **2021. gadā 25 453 *euro apmērā*,2022. gadā un turpmāk katru gadu 107 104 *euro*** **apmērā** no Centrālās zemes komisijas budžeta programmas 01.00.00 "Zemes reformas īstenošana Latvijas Republikā" uz Tieslietu ministrijas budžeta programmu 07.00.00 "Nekustamā īpašuma tiesību politikas īstenošana". Pārdalītos finanšu līdzekļus 2021. gadā paredzēts novirzīt Valsts zemes dienestam Centrālās zemes komisijas arhīva pārņemšanai un lēmumu par īpašuma tiesību atjaunošanu pieņemšanai bet, sākot ar 2022. gadu, kad finansējums funkcijas nodrošināšanai tiks pārdalīts pilnā apmērā, papildus arī arhīva uzturēšanai un zemes kadastrālajai uzmērīšanai par valsts budžeta līdzekļiem.Saskaņā ar Darba likuma 112. pantu, ja tiek likvidēts darba devējs, tad darba devējam ir pienākums izmaksāt darbiniekam atlaišanas pabalstu šajā pantā noteiktajā apmērā. Šāds nosacījums paredzēts arī Centrālās zemes komisijas amatpersonu un darbinieku atlīdzības nolikumā. Pieci Centrālās zemes komisijas darbinieki Centrālajā zemes komisijā 2021. gadā būs nostrādājuši vairāk nekā 20 gadus, viens būs bijis Centrālajā zemes komisijā nodarbināts 11 gadus. Pie tam papildu finansējums nepieciešams arī, lai kompensētu Centrālās zemes komisijas darbiniekiem neizmantotos atvaļinājumus. Ņemot vērā Centrālās zemes komisijas darbinieku šā brīža atalgojumu, nepieciešamais finansējums atlaišanas pabalstiem būtu 22 055 *euro* apmērā un neizmantoto atvaļinājumu kompensācijai 6044 *euro* apmērā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Paralēli ar projektu ir izstrādāts un tiek virzīts likumprojekts, kas paredz pēc Centrālās zemes komisijas darbības izbeigšanas likuma "Par zemes reformas pabeigšanu lauku apvidos" 16. panta otrās daļas 2. punktā noteikto uzdevumu nodot Valsts zemes dienesta kompetencē, un abi tiek virzīti budžeta likumprojektu paketē. |
| 2. | Atbildīgā institūcija | Tieslietu ministrija (Valsts zemes dienests). |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta virzība ir steidzama, jo to ir nepieciešams izstrādāt un iesniegt Ministru kabinetā saskaņā ar likumprojekta "Par vidēja termiņa budžeta ietvaru 2020., 2021. un 2022. gadam" un likumprojekta "Par valsts budžetu 2020. gadam" sagatavošanas grafiku, tāpēc sabiedrības līdzdalību un komunikācijas aktivitātes nebija iespējams nodrošināt. Papildus projekts ir izstrādāts, pamatojoties uz Ministru kabineta 2019. gada 20. augusta sēdē (prot. Nr. 35, 26. §, 36. punkts) doto uzdevumu Tieslietu ministrijai 2020. gada valsts budžeta likumprojektu paketē sagatavot grozījumus likumā "Par zemes komisijām", kas paredz Centrālās zemes komisijas likvidēšanu un tās funkciju un uzdevumu nodošanu Valsts zemes dienestam ar 2021. gada 1. jūliju, kā arī paredzot Centrālās zemes komisijai pienākumu komisijai piešķirto valsts budžeta līdzekļu ietvaros 2020. gada laikā sagatavot Centrālās zemes komisijas arhīva materiālu, kas saistīti ar zemes reformu, nodošanu Valsts zemes dienestam. Attiecīgi jautājums pēc būtības jau ir izlemts Ministru kabineta 2019. gada 20. augusta sēdē. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Valsts zemes dienests, Centrālā zemes komisija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts samazinās Saeimas izveidotās Centrālās zemes komisijas sastāvu un noteiks Saeimas izveidotās komisijas darbības termiņu. Tajā pašā laikā projekta izpildes rezultātā nenotiks jaunu institūciju izveide.Tā kā Centrālās zemes komisijas sastāvā lielākais vairākums tās locekļu ir citu institūciju pārstāvji, tad Centrālās zemes komisijas darbības izbeigšana tos neietekmēs. Taču tā kā Centrālās zemes komisijas darbu pastāvīgi nodrošina Centrālās zemes komisijas darba grupas seši darbinieki: darba grupas vadītājs, trīs galvenie speciālisti, grāmatvedis un lietvedis, tad šīs personas pēc Centrālās zemes komisijas darbības izbeigšanas zaudēs savu darbu. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Mierkalne 67038681

judite.mierkalne@vzd.gov.lv